หี่ง! “คมนาคม” โดดขวาง “คลัง” เสนอวาระจรเรื่อง “บินไทย” คืนรัฐวิสาหกิจให้ครม.พิจารณา
หี่ง! “คมนาคม” โดดขวาง “คลัง” เสนอวาระจรเรื่อง “บินไทย” คืนรัฐวิสาหกิจให้ครม.พิจารณา
11 พ.ค. 2564

ผู้สื่อข่าวรายงาน อ้างอิงแหล่งข่าวจากทำเนียบรัฐบาล ระบุว่า ในวันนี้ที่ประชุมคณะรัฐมนตรี (ครม.) ไม่ได้มีการหยิบยกประเด็นเรื่องแผนการฟื้นฟู บริษัท การบินไทย จำกัด (มหาชน) หรือ THAI เข้าหารือในที่ประชุมแต่อย่างใร
จากที่ก่อนหน้านี้ นายอาคม เติมพิทยาไพสิฐ รัฐมนตรีว่าการกระทรวงการคลัง ระบุว่าจะเสนอให้แก้ไขมติคณะรัฐมนตรี โดยให้ การบินไทย กลับมาเป็นรัฐวิสาหกิจประเภทที่ 3 อีกครั้ง โดยการให้หน่วยงานของกระทรวงการคลังเข้าไปถือหุ้นการบินไทยเพิ่ม ซึ่งจะทำให้หน่วยงานรัฐกลับเข้าไปถือหุ้นการบินไทยเกิน 50% หลังจากก่อนหน้านี้กระทรวงการคลังขายหุ้น 3.17% ให้กองทุนวายุภักดิ์ ทำให้พ้นสภาพรัฐวิสาหกิจก่อนเข้าสู่กระบวนการฟื้นฟูกิจการ
อย่างไรก็ตาม แหล่งข่าวจากกระทรวงการคลัง เปิดเผยว่า ในวันนี้ได้นำเสนอประเด็นดังกล่าวเป็นวาระจร แต่ทางด้านกระทรวงคมนาคมได้ยื่นค้านวาระดังกล่าว จึงส่งผลให้ที่ประชุมครม.วันนี้ ไม่มีการนำเอาประเด็นแผนการฟื้นฟูการบินไทยเข้ามาพิจารณาแต่อย่างไร